Diari Oficial de la Generalitat Valenciana


Sumari del DOGV 6014, del 15-05-2009 (2009/5418)

CORRECCIÓ d'errades de la Resolució de 3 de març de 2009, de la directora de l'Agència Valenciana de Foment i Garantia Agrària, sobre la convocatòria d'ajudes en relació amb la reestructuració i la reconversió de vinyes.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6014

Data del DOGV
:   15-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5418


Data del document
:   04-05-2009

Organisme emissor
:   Agència Valenciana de Foment i Garantia Agrària

Tipus de document
:   Correcció d'errades

Correcció d'errades

 Descriptors 

:   * Agència Valenciana de Foment i Garantia Agrària
    * ajuda pública
    * ajuda a l'agricultura
    * suport econòmic
    * vinya
    * agricultor
    * viticultura
    * reconversió productiva

CORRECCIÓ d'errades de la Resolució de 3 de març de 2009, de la directora de l'Agència Valenciana de Foment i Garantia Agrària, sobre la convocatòria d'ajudes en relació amb la reestructuració i la reconversió de vinyes. [2009/5418]  
S'han advertit unes errades en la Resolució de 3 de març de 2009, de la directora de l'Agència Valenciana de Foment i Garantia Agrària, sobre la convocatòria d'ajudes en relació amb la reestructuració i la reconversió de vinyes, publicada en el Diari Oficial de la Comunitat Valenciana, número 6003, de 29 d'abril de 2009, de conformitat amb l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que permet rectificar d'ofici les errades que existixen en els seus actes, es procedix a efectuar les oportunes rectificacions.  
Primer. En l'apartat 4, primer paràgraf.   
On diu:   
«El règim de reconversió i reestructuració de vinyes es realitzarà a través dels plans de reestructuració i reconversió que contindran les corresponents mesures que cal realitzar»;  
Ha de dir:  
«El règim de reconversió i reestructuració de vinyes es realitzarà a través dels plans de reestructuració i reconversió que contindran les corresponents mesures que cal realitzar. Les varietats permeses en els plans de reestructuració i reconversió de vinyes són les varietats classificades com a recomanades a la Comunitat Valenciana que apareixen en el Reial Decret 1244/2008, de 18 de juliol, pel qual es regula el potencial de producció vitícola».  
Segon. En l'apartat 5, punt 4.   
On diu:  
«El límit de drets de drets de replantació procedent de fora de les explotacions serà, com a màxim, d'un 20% de la superfície afectada pel pla»;  
Ha de dir:  
«El límit de drets de replantació procedent de fora de les explotacions serà, com a màxim, d'un 20% de la superfície afectada pel pla».  
Tercer. En l'apartat 8, punt 1.  
On diu:  
«Tindran prioritat aquelles sol·licituds que en els plans de les quals s'incloguen conjuntament les mesures subvencionables de reconversió varietal i la instal·lació d'espatleres o de canvi de got a espatlera»;  
Ha de dir:  
«Tindran prioritat aquelles parcel·les que incloguen conjuntament les mesures subvencionables de reconversió varietal i la instal·lació d'espatleres o de canvi de got a espatlera».  
Quart. En l'apartat 8, punt 2.  
On diu:  
«Aquelles sol·licituds que incloguen en els seus plans, dins de les millores tècniques, la instal·lació d'espatleres o de canvi de got a espatlera";  
Ha de dir:  
«Aquelles parcel·les que incloguen en els seus plans, dins de les millores tècniques, la instal·lació d'espatleres o de canvi de got a espatlera».  
Quint. En l'apartat 8, punt 3.  
On diu:  
«Aquelles sol·licituds que incloguen en els seus plans la reconversió varietal»;  
Ha de dir:  
«Aquelles parcel·les que incloguen la reconversió varietal».  
Sext. En l'apartat 9, primer paràgraf.  
On diu:  
«En aplicació de l'article 31 del Reial Decret 244/2009, de 27 de febrer, es podran efectuar bestretes del 80% de l'ajuda quan se sol·liciten estes i es complisquen les condicions de l'apartat primer de l'article esmentat. La constitució de la garantia a favor de l'Agència Valenciana de Foment i Garantia Agrària, s'haurà d'efectuar en forma d'aval bancari, amb un import igual al 120% de l'import de l'ajuda»;  
Ha de dir:  
«En aplicació de l'article 31 del Reial Decret 244/2009, de 27 de febrer, es podran efectuar bestretes del 80% de l'ajuda quan se sol·liciten estes i es complisquen les condicions de l'apartat primer de l'article esmentat. La constitució de la garantia a favor de l'Agència Valenciana de Foment i Garantia Agrària, s'haurà d'efectuar en forma d'aval bancari, amb un import igual al 120% de l'import de la bestreta de l'ajuda».  
València, 4 de maig de 2009.- La directora de l'Agència Valenciana de Foment i Garantia Agrària: Pilar Amigó Salvi.